મ્યુનિસિપલ તંત્રનો રોડનાં કામો બાબતે હાઈકોર્ટ અવારનવાર કાન આમળી રહી છે. તંત્રના રોડ રિસરફેસિંગની કામગીરીથી પણ હાઈકોર્ટને સંતોષ નથી. આજે પણ હાઈકોર્ટ સમક્ષ સત્તાવાળાઓને તૂટેલા રોડ બાબતે હાજર રહેવું પડશે. મ્યુનિસિપલ સત્તાવાળાઓની વિજિલન્સ તપાસમાં માત્ર ત્રણ કોન્ટ્રાક્ટ દોષી પુરવાર થયા છે અને ઈજનેર વિભાગના નાના કર્મચારીઓ સામે પગલાં લેવાયાં છે. જો કે બોગસ બિલના પેમેન્ટ કૌભાંડમાં એક ડેપ્યુટી સિટી ઈજનેર અને છ આસિસ્ટન્ટ ઈજનેરને સસ્પેન્ડ કરનાર વહીવટી તંત્રે આજ દિન સુધી એક પણ ટોચના અધિકારીને સસ્પેન્ડ કરવાની હિંમત દાખવી નથી.